D'Abgrenzig vu Europa zue Asie isch debi willkürlich. Geographisch schwätzt mer dorum eher vu Eurasie als einem Kontinent, wo Europa numme e Halbinsle isch. So siht mer's au in Japan. D'Ostgrenze vu Europa isch menkmol d'Westgrenze vu Russland, e anders Mol dr Ural, während die Vereinte Natione sogar ganz Russland zue Europa zelle un defir die ganz Türkei zue Asie, so dass dert Europa s'nördlich, Asie degege s'südlich Eurasie isch. Dass sich Europa yberhaupt als eigene Kontinent betrachtet, cha mer au als e Stuck europäische Snobismus aluege.